LAOAG CITY – Dinayaw dagiti Overseas Filipino Workers ti Manila Economic and Cultural Office (MECO) idiay Taiwan gapu iti tulong nga inpaay da iti maysa nga OFW a dumaldalan iti chemotherapy kalpasan a nadiagnosed nga addaan ti lung tumor.
Ni Maribeth Vera Rana, taga Magarao, Camarines Sur, maysa a caregiver idiay Taiwan ket nadiagnosed nga addaan ti lymphoma ti bara na rason a kinasapulan a maipadalan iti chemotherapy tapno makontrol ti panagadu ken idedegdeg ti cancer cells iti bara na.
Segun ti posting iti facebook ti maysa kadagiti gayyem ni Rana idiay Taiwan ken mapan mangsarsarungkar kenkuana iti NTU Hospital, idiay Taipei a ni Claire Anne Marquez, taga San Francisco, Agusan del Sur, maysa nga OFW nga agtrabtrabaho idiay Visera Technologies Company ti biktima ket adda iti Phase 1 ti chemotherapy na.
Nupay kasta, kuna ni Marquez a masapul nga ileppas ni Rana ti Phase 2 ti chemotherapy na.
Iti agdama, ti asawa ni Rana ti mangbanbantay kenkuana iti ospital.
Naammoan nga agpaut ti biktima iti ospital iti walo a buwan gapu ta saan pay a palubusan dagiti doctor a rummuar gapu ta alisto pay laeng a makaala ti mikrobyo a mabalin a mangdegdeg iti kundisyon na.
Agur-ur-ur dagiti OFW idiay Taiwan tapno matulongan da ti pada da nga OFW nga adda iti ospital para kadagiti dadduma pay a pagkasapulan na.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn